arnastofnun/IGC-2024 huggingface dataset:
Síle

Lýðveldið Síle, stundum ritað Chile (spænska ), er land í Suður-Ameríku á langri ræmu milli Andesfjalla og Kyrrahafsins. Í norðri liggur landið að Perú, Bólivíu í norðaustri, Argentínu í austri og Drakesundi í suðurhlutanum. Kyrrahafið er einu landamæri landsins í vestri, þar sem að strandlengjan er yfir 6.435 kílómetrar á lengd. Yfirráðasvæði Síle nær út á Kyrrahafið og tekur til Juan Fernández-eyja, Desventuradas-eyja, Sala y Gómez eyja og Páskaeyjar, en sú síðastnefnda er í Pólýnesíu. Síle gerir tilkall til 1.250.000 km² af Suðurskautslandinu.

Landsvæði og náttúrufar.

Óvanaleg lögun Síle - 4.300 km á lengd og að meðaltali 175 km á breidd - veldur því að loftslag í landinu er fjölbreytilegt, eða allt frá heimsins þurrustu eyðimörk - Atacama - í norðri, í gegnum Miðjarðarhafsloftslag í miðju landsins, til snævi þakinna Andesfjalla í suðri, ásamt jöklum, fjörðum og ám. Eyðimörkin í norðri er rík af jarðefnum og þá aðallega kopar. Á litlu landsvæði um miðbik Síle er mannfjöldi og landbúnaður langmestur. Það svæði er einnig miðpunktur menningar og stjórnmála og þaðan þandist byggðin í landinu út á 19. öld, þegar það innlimaði svæði í norðri og suðri. Í suðri er mikið um skóga og graslendi en þar er einnig röð eldfjalla og margar ár. Suðurströndin er völundarhús fjarða, víkna, sunda, vogskorinna skaga og eyja. Andesfjöllin eru á austurlandamærum landsins. Þjóðartré Síle er apahrellir.

Orðsifjar.

Til eru ýmsar kenningar um uppruna orðsins „"Chile"“. Samkvæmt einni kenningu kölluðu Inkarnir frá Perú, sem hafði mistekist að sigra Mapuche-mennina, dal fjallsins Akonkagúa "Chili" eftir "Tili", höfðingja ættbálks sem réð ríkjum þar á tímum innrásar Inkanna. Önnur kenning bendir á að Akonkagúadalur og Kasmadalur í Perú séu sviplíkir, en þar var bær og dalur sem hét "Chili". Aðrar kenningar segja að nafnið „Chile“ eigi rætur sínar að rekja til orðs Mapuche-manna "Chilli" sem getur þýtt „þar sem landið endar“, „innsti staður Jarðar“ eða „mávar“; eða frá quechua orðinu "chin", „kuldi“, eða aímaríska orðinu "tchili" sem þýðir „snjór“. Önnur merking sem rakin er til "Chilli" er hljóðlíkingin "cheele-cheele", sem er eftirlíking Mapuche-manna af kvakhljóði fugla. Spænsku landvinningamennirnir fréttu af þessu nafni frá Inkunum og þeir fáu sem lifðu af leiðangur Diegos de Almagro suður frá Perú árið 1535-36 kölluðu sig „mennina frá Chilli“.

Söguágrip.

Fyrir um 10.000 árum settust frumbyggjar Ameríku að í frjóum dölum og við strendur þessa lands sem nú er þekkt sem Síle.
Sefþvari

Sefþvari (fræðiheiti "Botaurus stellaris") er vaðfugl af hegraættinni Ardeidae.

Í Evrópu er talið að stofninn sé 20 til 44 þúsund karlfuglar. Sefþvarar eru staðfuglar á suðlægari slóðum en farfuglar þar sem vatn frýs á veturna. Sefþvari eru oftast einn á ferð í sefi. þegar sefþvari skynjar að fylgst er með honum þá stendur hann grafkyrr með gogginn upp og blandast umhverfinu. Það er mun líklegra að heyra í sefþvara en sjá hann. Sefþvari er sjaldgæfur flækingur á Íslandi, hefur aðeins fundist nokkrum sinnum en líklegt er að fleiri fuglar séu hér en sjáist ekki vegna útlits og lífernis. Sefþvarar eru helst á stjá snemma morguns og við sólsetur. Sefþvarar eru fjölkvænisfuglar og hver karlfugl makast með allt að fimm kvenfuglum. Hreiður er byggt úr sefstönglum sem standa enn frá seinasta ári og er um 30 sm í þvermál. Eggin eru fjögur til fimm frá seinast í mars og apríl og kvenfuglinn sér um útungun. Eftir útungun eru ungar tvær vikur í hreiðri en dreifast svo um sefið. Sefþvari lifir á fiskum, álum og ýmsum hryggleysingjum og lindýrum sem hann veiðir í sefi í grunnu vatni.
Taumönd

Taumönd (fræðiheiti "Anas querquedula") er fugl af andaætt. Taumönd er lítil buslönd, lítið stærri en urtönd sem er minnsta öndin sem verpir á Íslandi. Taumandarsteggur er auðþekkjanlegur á hvítri rönd sem liggur ofan við augun. Taumönd verpir víða í Evrópu og vesturhluta Asíu en er alls staðar farfugl og fer allur stofninn að vetrarlagi til suðurhluta Afríku, Indlands og Ástralasíu að vetrarlagi. Taumönd er sjaldséður flækingur á Íslandi.
Regngaukur

Regngaukur (fræðiheiti "Coccyzus erythrophthalmus") er gaukfugl (cuculiformes) . Heimkynni hans eru í Norður-Ameríku. Hann er sjaldséður flækingur á Íslandi.
Jalil Zandi

Jalil Zandi (f. 2. maí 1951 – d. 1. apríl 2001) var íranskur herflugmaður í stríðinu milli Íraks og Írans. Jalil Zandi er sagður hafa skotið niður 11 óvinaflugvélar. Hann skaut niður 4 MiG-23, 3 Mirage F1, 2 MiG-21 og 2 Su-22.
Skutulönd

Skutulönd (fræðiheiti "Aythya ferina") er fugl af andaætt. Skutulönd er flækingsfugl á Íslandi og sjást aðallega við Mývatn. Þar fannst fyrsta hreiðrið árið 1954. Kjörlendi hennar er grunn lífrík vötn en hún verpir líka við lygnar ár. Hún er farfugl og verpir 7 - 13 eggjum í maí og tekur útungun þeirra fjórar vikur.

Skutulönd er alfriðuð.
Hjálmönd

Hjálmönd (fræðiheiti "Bucephala albeola") er fugl af andaætt. Hjálmönd er sjóönd.
Matjurtagarður

Matjurtagarður, kálgarður eða kartöflugarður er garður sem ætlaður er til matjurtaræktunar til heimilisnota, andstætt grasflötum og skrautjurtagörðum. Oftast er áhersla á ræktun einærs grænmetis eins og kálplantna, rótarávaxta, salats, matlauka eða kartaflna, en matjurtagarðar eru líka notaðir til að rækta fjölærar kryddjurtir eða aðrar fjölærar matjurtir eins og ávaxtatré.
Útskurður

Útskurður (eða skurðlist) er hugtak sem haft er um þá athöfn að skera út eða sjálfar myndirnar eða skrautið sem skorið er út. Útskurður er oftast unninn með hníf og allavega spor- og holjárnum. Langoftast er skorið út í tré.
Karahaf

Karahaf er hafsvæði í Norður-Íshafi norðan við Síberíu. Það heitir eftir ánni Kara sem rennur í það. Karasund og eyjan Novaja Semlja skilja það frá Barentshafi í vestri og eyjaklasinn Severnaja Semlja skilur það frá Laptevhafi í austri.

Karahaf nær yfir 880 þúsund ferkílómetra svæði og meðaldýpt þess er 110 metrar. Það er mun kaldara en Barentshaf sem hlýnar vegna hafstrauma. Karahaf er því ísi lagt í meira en níu mánuði á ári. Mikið af ferskvatni rennur í hafið úr fljótunum Ob, Jenisei, Pjasína og Tajmira svo saltmagnið í hafinu er breytilegt.

Helstu hafnir við hafið eru Novi Port í Jamalo-Nenets og Dikson í Krasnojarsk Krai.
Bernard Montgomery

Bernard Law Montgomery (17. nóvember 1887 – 24. mars 1976) var breskur herforingi. Montgomery barðist í seinni heimsstyrjöldinni þar sem hann stjórnaði herjum í Norður-Afríku, Ítalíu, Frakklandi, Belgíu, Hollandi og Þýskalandi.

Montgomery er einna frægastur fyrir að hafa stjórnað breska áttunda hernum í seinni orrustunni um El-Alamein, í Egyptalandi, árið 1942. Þar sigraði breski herinn þýskan her, undir stjórn Erwins Rommels, og hóf sókn gegn Þjóðverjum sem endaði með því að Þjóðverjar gáfust upp í Norður-Afríku árið 1943. Eftir stríðið í Norður-Afríku tók Montgomery þátt í innrás bandamanna í Ítalíu, 1943, og innrásinni í Normandí, 1944. Þann 4. maí 1945 tók Montgomery við uppgjöf alls herafla Þjóðverja í norðvestur-Þýskalandi, Danmörku og Hollandi.

Montgomery hlaut fjölda viðurkenninga fyrir framgöngu sína í stríðinu, m.a. var hann útnefndur 1. vísigreifi Montgomery af Alamein og einnig hlaut hann bresku sokkabandsorðuna.
Brimbrettabrun

Brimbrettabrun er vatnaíþrótt þar sem brettarinn (sá sem er á brimbretti) ríður á hreyfandi öldu sem er að fara í átt að ströndinni. Öldur sem henta brimbrettabruni eru oftast í sjónum en er stundum að finna í ám og vötnum. Stundum er líka farið á brimbretti í svokölluðum öldulaugum.

Í nokkrar aldir var brimbrettabrun lykilatriði í pólýnesískri menningu. Hugsanlegt er að Evrópumenn hafi fyrst komist að íþróttinni árið 1767 á Tahítí þegar enski sæfarinn Samuel Wallis heimsótti eyjuna ásamt áhöfninni sinni í júní það ár. Annar möguleiki er sá að Joseph Banks grasafræðingur hafi komist að brimbrettabruni þegar hann lenti á Tahítí þann 10. apríl 1769 með James Cook á skipinu HMS "Endeavour". James King liðsforingi var sá fyrsti sem skrifaði um íþróttina brimbrettabrun á Hawaii þegar hann lauk æviminningum James Cook skipstjóra eftir að Cook dó árið 1779.

Þegar Mark Twain heimsótti Hawaii árið 1866 skrifaði hann:

Á einhverjum stað rákumst við á stóran hóp nakinna frumbyggja, af báðum kynjum og misgamlir, að skemmta sér með þeirri þjóðlegu dægrastyttingu sem er brimbað.
Balearhaf

Balearhaf er hafsvæði í vestanverðu Miðjarðarhafi á milli meginlands Spánar og Baleareyja. Áin Ebró rennur út í þetta haf.
Borgunarbikar karla 2014

Santa Fe getur átt við:
Sidraflói

Sidraflói er flói í Miðjarðarhafi við strönd Líbýu. Flóinn er helsta miðstöð túnfiskveiða í Miðjarðarhafi.
Múslimahatur

Múslimahatur eða Múhameðstrúarskeptisismi er orð sem er notað yfir andúð á múslimum, ásamt hegðun og orðræðu á grundvelli hennar.

Birtingarmyndir.

Múslimahatur hefur verið sagt birtast á ólíka vegu sem greina megi í sex flokka:

Saga.

Alþjóðlega.

Franska orðið "islamophobie" birtist fyrst á prenti árið 1910, í bókinni "La politique musulmane dans l'Afrique Occidentale Française", þar sem höfundur gagnrýndi framkomu franskra nýlenduherra við menningu í nýlendum Frakka í Afríku.

Á ensku nær saga orðsins "islamophobia" hið minnsta aftur til 1923, þegar orðið var skilgreint í ensku Oxford orðabókinni. Orðið var þó ekki í mikilli almennri notkun fyrr en undir lok 20. aldar. Árið 1997 birtist orðið í skýrslu Runnymede sjóðsins. Þar var það skilgreint sem „tilhæfulaus styggð í garð múslima og þar með ótti eða andúð á öllum eða flestum múslimum.“

Árið 2004 héldu Sameinuðu þjóðirnar ráðstefnu undir heitinu „Confronting Islamophobia: Education for Tolerance and Understanding“ eða: „Að svara múslimatri: menntun í þágu umburðarlyndis og skilnings“. Kofi Annan, aðalritari S.Þ., ávarpaði ráðstefnuna og sagði meðal annars: „[Þegar] hemiurinn þarf að skapa nýtt hugtak til að gera grein fyrir vaxandi útbreiðslu mismununar – það er dapurleg og áhyggjuverð þróun. Það er tilfellið með „múslimahatur“ … Frá árásunum á Bandaríkin 11. september [2001], hafa margir múslimar, einkum á Vesturlöndum, fundið fyrir vaxandi tortryggni, áreitni og mismunun.“

Á Íslandi.

Íslenska þýðingin "múslimahatur" birtist í viðtali Morgunblaðsins við rithöfundinn Tariq Ali sem var gestur á Bókmenntahátíð í Reykjavík 2009. Hann sagði að „múslimahatur hafi aukist í Evrópu, fyrirbæri sem sé nákvæmlega eins og gyðingahatur fyrri tíma, nema að nú beinist það að fylgjendum annarra trúarbragða.“

Þá var talað um "múslimahatur" í fréttaflutningi af norska hryðjuverkamanninum Anders Behring Breivik árið 2011. Helsta tilefni hryðjuverkanna var „trú á samsæri múslima um að taka yfir Evrópu.“

Bjarni Randver Sigurvinsson hélt fyrirlestur um "múslimahatur" á opnum fundi Mannréttindaráðs Reykjavíkur 2013. Þar fjallaði hann um múslimahatur sem hatursorðræðu. Fyrirlesari sagði að múslimahatur hefði færst í aukana á Íslandi undanliðin ár og beindist meðal annars að áformum um byggingu mosku. Í fyrirlestrinum voru tekin dæmi af umræðum facebook-hópsins "Mótmælum mosku á Íslandi"
Ofbeldi

Ofbeldi er „viljandi notkun krafts eða valds, annaðhvort hótuð eða raunveruleg, gegn sjálfum sér, öðrum einstaklingi, eða hópi eða samfélagi, sem leiðir til eða er líkleg til að leiða til meiðsla, dauða, sálfræðilegs skaða, vanþroskunar eða sviptingar“. Velferðarráðuneyti Íslands skiptir ofbeldi í fjóra aðalflokka: líkamlegt ofbeldi, tilfinningalegt ofbeldi, vanrækslu og kynferðislegt ofbeldi. Afleiðingar ofbeldis skipast í skammtíma- og langtímaafleiðingar en eru meðal annars minnkaður möguleiki til að gleðjast, hegðunarvandamál, lélegt sjálfstraust, erfiðleikar í að treysta öðrum og erfiðleikar í námi.

Um allan heim deyja 1,6 milljón fórnarlömb ofbeldis á hverju ári: 50% vegna sjálfsmorðs, 35% vegna manndráps og 12% voru bein afleiðing stríðs eða annarra átaka. Áætlað er að 60,9 af hverjum 100.000 Afríkubúum deyja á hverju ári vegna ofbeldis. Ofbeldi leiðir til tuga spítalainnlagna, hundraða heimsókna til slysadeilda og þúsunda funda með læknum. Í mörgum tilfellum er hægt að koma í veg fyrir ofbeldi.
Skerjagarðshaf

Skerjagarðshaf er hafsvæði í Eystrasalti á milli Helsingjabotns, Kirjálabotns og Álandshafs. Það dregur nafn sitt af því að þar er mikill fjöldi eyja og skerja, þar á meðal sjálfstjórnarhéraðið Álandseyjar. Stærri eyjar (yfir 1 km² að stærð) eru 257 en minni eyjar eru um 17.700 talsins og um 50.000 ef sker eru talin með sem þýðir að þetta er sá eyjaklasi heims sem flestar hefur eyjarnar. Eyjarnar skiptast milli Álandseyja og Suðvestur-Finnlands.
Venesúelaflói

Venesúelaflói er flói í Karíbahafi undan strönd Venesúela þar sem Maracaibo-vatn tengist honum um mjótt sund. Fylkin Zulia og Falcón eiga strönd að flóanum sem nær frá Paraguaná-skaga í austri að Guajira-skaga í vestri við landamæri Venesúela og Kólumbíu.
Palikír

Palikír er höfuðborg Míkrónesíu. Hún er staðsett á norðurenda eyjunnar Pohnpei. Íbúar voru 6444 talsins árið 2000.
Filippseyjahaf

Filippseyjahaf er randhaf í vestanverðu Kyrrahafi norðaustan við Filippseyjar. Hafið markast af Filippseyjunum Luzon, Samar, Leyte og Mindanaó í suðvestri, Palá, Yap og Ulithi (Karólínueyjum) í suðaustri, Maríanaeyjum, þar á meðal Gvam, Saipan og Tinian í austri, Bonin og Iwo Jima í norðaustri, japönsku eyjunum Honshu, Shikoku og Kyūshū í norðri, Ryukyu-eyjum í norðvestri og Tævan í vestri. Filippseyjadjúpáll og Maríanadjúpáll (dýpsti punktur jarðskorpunnar) eru báðir í Filippseyjahafi.
Weddell-haf

Weddell-haf er hafsvæði í Suður-Íshafi austan við Suðurskautsskaga og vestan við Noregshöfða á Mörtuströnd á Matthildarlandi. Austan við Noregshöfða er Hákonshaf. Hluti Weddell-hafsins er innan Weddell-hringstraumsins.

Hafið heitir eftir skoska selveiðimanninum James Weddell sem sigldi um það árið 1823 og nefndi það upphaflega eftir Georgi 4.
Moroflói

Moroflói er stór flói í Súlavesíhafi syðst á eyjunni Mindanaó á Filippseyjum.
Scotia-haf

Scotia-haf er hafsvæði á mörkum Suður-Íshafsins og Atlantshafs suðaustan við Eldland í Suður-Ameríku. Það markast af Scotia-hryggnum sem liggur í sveig frá Eldlandi að Suðurskautsskaga. Suður-Orkneyjar, Suður-Sandvíkureyjar og Suður-Georgía liggja á hryggnum. Hafið heitir eftir skipinu "Scotia" sem William Speirs Bruce sigldi á til Suðurskautslandsins 1902-4.
Austur-Íslandsstraumurinn

Austur-Íslandsstraumurinn er kaldur hafstraumur sem myndast austan við Grænland sem grein af Austur-Grænlandsstraumnum. Hann rennur suður með Austurlandi þar sem hann hefur mikil áhrif á veðurfar (Austfjarðaþokan) og göngur fiska.
Ready 2 Die

Ready 2 Die er plata sem kom út eftir rapparann Tupac. Hún var gefin út árið 2005 eða átta árum eftir dauða hans.
Froskar

Froskar (fræðiheiti: "Anura") eru ættbálkur seildýra í froskdýraflokknum sem inniheldur froska og körtur, þó hægt sé að greina milli froska og karta hefur sú aðgreining enga vísindalega stöðu.

Froskungi nefnist "halakarta" og er fótalaus með hala og ytri tálkn í fyrstu.

Ættir.

Til eru um 5.070 ættir froska sem venja er að skipta í þrjá undirættbálka:
Pétur Duus

Pétur Duus (f. 3. nóvember 1795 í Kaupmannahöfn, d. 22. júlí 1868) var danskur kaupmaður sem vann við rekstur verslana í Reykjavík, á Höfðakaupstað, á Eyrarbakka og í Keflavík. Pétur varð verslunarstjóri Jacobaeusarverslunar í Reykjavík árið 1824. Pétur kynntist Ástu Bech og þau giftust 6. apríl 1827. Árið 1837 fluttust þau til Kaupmannahafnar og voru þar í eitt ár. Ári seinna tók Pétur við rekstri Eyrarbakkaverslunar sem þá var eina verslunin á Suðurströndinni. Árið 1848 fluttust þau til Keflavíkur og bjuggu þar til dauðadags. Sonur hans, Hans Pétur Duus, tók við rekstri verslunarinnar í Keflavík.
Brandstorp

Brandstorp er þéttbýli í Svíþjóð. Brandstorp er í sveitarfélaginu Habo. Þar búa 116 manns (2010).
Hnévísir

Hnévísir (einnig undirskrift eða lágvísir) er í prentlist tala, tákn eða texti sem er hægra eða vinstra megin við annað tákn og birtist neðar á línunni.

Notkun.

Hnévísar eru notaðir í efnaformúlum til að gefa til kynna fjölda atóma, t.d. er efnaformúlan fyrir vatn H2O sem þýðir að vatnssameind er sett saman úr tveimur vetnisatómum og einu súrefnisatómi.

Hnévísar í Unicode.

Í Unicode eru fjölmörg tákn fyrir hnévísa, s.s. ₀₁₂₃₄₅₆₇₈₉ fyrir tölurnar 0-9 ásamt öðrum táknum eins og ₊₋₌₍ og ₎.
Stöð 2 Krakkar

Stöð 2 Krakkar er íslensk sjónvarpsstöð. Krakkastöðin er rekin af Sýn.

Árið 2020 sameinaðist Stöð 2 Krakkar við Stöð 3 í Stöð 2 Fjölskylda.
Haparanda

Haparanda er borg í Sveitarfélaginu Haparanda í Svíþjóð. Árið 2010 bjuggu þar 4.856 manns.
Karlskrona

Karlskrona er borg í Sveitarfélaginu Karlskrona í Svíþjóð. Árið 2017 bjuggu þar 37.000 manns og 66.000 í sveitarfélaginu.
Arvika

Arvika er borg í Sveitarfélaginu Arvika í Svíþjóð. Þar búa 13.926 manns (2015).
Sandviken

Sandviken er borg í Sveitarfélaginu Sandviken í Svíþjóð. Þar búa 26.000 manns (2017) og 39.000 í sveitarfélaginu.
Sandhem

Sandhem er þéttbýli í sveitarfélaginu Mullsjö i Svíþjóð. Þar búa 702 manns (2010).
Karlskoga

Karlskoga er borg í sveitarfélaginu Karlskoga i Svíþjóð. Þar búa um 27,386 manns (2020).

Neðanmálsgreinar.

Fólk í Svíþjóð elskar Ikea og sérstæklega kjötbollurnar þar
Hagfors

Hagfors er borg í sveitarfélaginu Hagfors i Svíþjóð. Þar búa 5 146 manns (2010).
Borlänge

Borlänge er borg í sveitarfélaginu Borlänge i Svíþjóð. Þar búa um 52.000 manns (2017).
Landskrona

Landskrona er þéttbýli í sveitarfélaginu Landskrona i Svíþjóð. Borgin var stofnuð árið 1413 af Eiríki af Pommern, og deilt hefur verið um hana af Danmörku og Svíþjóð þegar borgin átti að vera aðal markaðsborg Danmerkur. Árið 2017 bjuggu þar 33.000 manns.
Vemdalen

Vemdalen er þéttbýli í sveitarfélaginu Härjedalen i Svíþjóð. Þar búa 542 manns (2010).
Lýðræði með raðvali og sjóðvali

Lýðræði með raðvali og sjóðvali eftir Björn S. Stefánsson kom fyrst út á norsku (Demokrati med radvalg og fondsvalg) sem rannsóknarskýrsla frá stjórnmálafræðistofnun Oslóarháskóla. Það var árið 2003. Íslensku gerðina gaf Háskólaútgáfan út sama ár. Síðan hefur Lýðræðissetrið gefið ritið út sem skjárit .

Efni.

Raðval við atkvæðagreiðslu og kosningu er úrlausn á ævagömlu viðfangsefni "rökfræði" um það, hvernig má haga kosningu um fleiri en tvo.

Bókin svarar draumsýn ("stjórnmálafræði, hagfræði") um þjált fyrirkomulag við að ráða málum til lykta í líkingu við peningakerfi.

Bókin tekur út viðtak um hópákvarðanir ("hagfræði").

Kynnt eru tök með sjóðvali við gerð fjárlaga og framkvæmdaáætlana, mótun skipulags lands og þéttbýlis og nýtingu auðlinda ("hagfræði", "stjórnsýslufræði", "umhverfisfræði", "auðlindahagfræði").

Hagnýting raðvals og sjóðvals er athuguð undir því sjónarhorni "félagsfræði", hvernig samfélag verður til við sameiginleg tök á málum, og, skylt því, með það meginstef "mannfræði" í huga, hvað viðheldur mannfélagi og endurnýjar það.
Chagoseyjar

Chagoseyjar er eyjaklasi í Indlandshafi. Heildarflatarmál eyjanna er 60 km². Eyjarnar eru breskt yfirráðasvæði. Eyjarnar eru Salómonseyjar, Peros Banhos kóralhringeyjan, Bræðurnir þrír, Arney, Háskaeyjar, Egmonteyjar og Diego Garcia. Diego Garcia er stærsta eyjan en hún er í kringum 44 ferkílómetrar. Á þeirri eyju hafa Bandaríkjamenn sett upp herstöð. Í Persaflóastríðinu 1991, árás bandamanna á Talibana í Afghanistan 2001 og í innrásinni í Írak 2003 lá hún mjög vel við fyrir flugvélar bandamanna á leið frá Bandaríkjunum. Fangabúðir eru á eyjunni.

Portúgalskir landkönnuðir komu til Diego Garcia á 16. öld. Eyjan var undir yfirráðum Máritíus á tímabilinu 1814-1965.

Íbúar eyjunnar Diego Garcia voru um 2000 en þeir voru allir fluttir á brott með valdi á árunum 1967-73 þegar samningar voru gerðir milli Breta og Bandaríkjamanna að gera eyjuna að herstöð. Chagossar en svo nefnast eyjarskeggjar voru fluttir til Máritíus þar sem þeir búa ennþá í örbirgð um 2000 km frá heimkynnum sínum. Árið 2000 kvað breskur dómstóll upp þann úrskurð að skipun um brottflutning fólksins hefði verið ólögleg og þar með ógild en einnig að hernaðarmannvirkin á eyjunni væru nauðsynleg og að búseta þar yrði eingöngu í tengslum við herstöðina. Chagossar stefndu breskum yfirvöldum og kröfðust skaðabóta og að eyjarskeggjar fengju að snúa aftur. Dómur féll árið 2003 og í honum er fallist á að meðferðin á eyjarskeggjum hafi verið skammarleg en ekki viðurkenndur bótaréttur.
Bjarni Þórir Þórðarson

Bjarni Þórir Þórðarson (30. desember 1966 - 5. október 2005 við Thisted í Danmörku), þekktastur undir nafninu Bjarni móhíkani, var íslenskur tónlistarmaður þekktastur fyrir að hafa komið fram í kvikmyndinni Rokk í Reykjavík ásamt hljómsveitinni Sjálfsfróun.

Bjarni lést aðfaranótt 5. október 2005 í bílslysi við bæinn Thisted í Danmörku.
Gagnef

Gagnef er þéttbýli í sveitarfélaginu Gagnef i Svíþjóð. Þar búa 1 049 manns (2010).
Stenungsund

Stenungsund er þéttbýli í sveitarfélaginu Stenungsund i Svíþjóð. Þar búa 9 987 manns (2010).
Bengtsfors

Bengtsfors er þéttbýli í sveitarfélaginu Bengtsfors i Svíþjóð.Þar búa 3 080 manns (2010).
Mönsterås

Mönsterås er þéttbýli í sveitarfélaginu Mönsterås i Svíþjóð. Þar búa 4 731 manns (2010).
LYS (siglingar)

LYS (skammstöfun fyrir "Leading Yardstick", áður "Lidingö Yardstick") er forgjafarkerfi notað í siglingakeppnum, aðallega á Norðurlöndunum. Sænski skútuhönnuðurinn Lars-Olof Norlin þróaði þetta kerfi árið 1970 og byggði það á úrslitum siglingakeppninnar Round Lidingö Race.

LYS-forgjöf virkar þannig að sigldur tími er margfaldaður með forgjöfinni til að fá út leiðréttan tíma. Bátur með LYS 1.3 þarf því að sigla 30% hraðar en bátur með 1.0 til að lenda í sama sæti.

LYS-tölur eru reglulega endurskoðaðar af samnorrænu ráði og gefnar út á vefsíðunni seiling.org . Forgjöfin byggist á úrslitum keppna og getur því tekið breytingum milli ára. Miðað er við að bátur með 4,5 hnúta meðalhraða í vindi sem er 5 metrar á sekúndu væri með LYS-töluna 1.0.
Kikki, Bettan &amp; Lotta

Kikki, Bettan &amp; Lotta var vinsæl popphljómsveit, sem starfaði frá 2001 til 2004.
Hammarstrand

Hammarstrand er þéttbýli í sveitarfélaginu Ragunda í Svíþjóð. Þar búa 1 052 manns (2010).
Åryd

Åryd er þéttbýli í sveitarfélaginu Växjö í Svíþjóð. Þar búa 684 manns (2010).
Fjugesta

Fjugesta er þéttbýli í sveitarfélaginu Lekeberg í Svíþjóð.Þar búa 2033 manns (2010).
Mjölby

Mjölby er þéttbýli í sveitarfélaginu Mjölby í Svíþjóð. Þar búa 2 772 manns (2010).
Staffanstorp

Staffanstorp er þéttbýli í sveitarfélaginu Staffanstorp í Svíþjóð. Þar búa 14 808 manns (2010).
Gnesta

Gnesta er þéttbýli í sveitarfélaginu Gnesta og sveitarfélaginu Södertäje í Svíþjóð. Þar búa 5.562 manns (2010).
Handen

Handen er þéttbýli í sveitarfélaginu Haninge í Svíþjóð. Þar búa 11 524 manns (2003).
1517

Árið 1517 (MDXVII í rómverskum tölum)

Á Íslandi.

Fædd

Dáin

Erlendis.

Fædd

Dáin
Kil

Kil er þéttbýli í sveitarfélaginu Kil í Svíþjóð. Þar búa 7 842 manns (2010).
Köping

Köping er þéttbýli í sveitarfélaginu Köping í Svíþjóð. Þar búa 17 743 manns (2010).
Lilla Edet

Lilla Edet er þéttbýli í sveitarfélaginu Lilla Edet í Svíþjóð. Þar búa 4 862 manns (2010).
Vårgårda

Vårgårda er þéttbýli í sveitarfélaginu Vårgårda í Svíþjóð. Þar búa 5 133 manns (2010).
Þumalína

Þumalína (enska: "Thumbelina") er bandarísk teiknimynd frá árinu 1994.

Leikstjórarnir voru þeir Don Bluth and Gary Goldman. Sama ár kom út önnur teiknimynd í fullri lengd eftir sömu leikstjóra, A Troll in Central Park.
Inntakstæki

Í tölvunarfræði er inntakstæki tæki sem er notað við inntak upplýsinga í einhvers konar tölvukerfi. Dæmi um inntakstæki eru lyklaborð, talnaborð, mýs, skannar, myndavélar og stýripinnar. Inntakstækjum má skipta í flokka samkvæmt nokkrum eiginleikum: